Amanatullah Khan
Amanatullah Khan ɗan siyasan Indiya ne kuma memba ne na Majalisar Dokoki ta Shida ta Delhi. Memba ne na Aam Aadmi Party kuma yana wakiltar Okhla (gundumar Majalisar) na Delhi. Khan shine zaɓaɓɓen shugaban kwamitin Wakaf na Delhi tun daga watan Nuwamba shekara ta 2020.

Rayuwa da ilimi 
An haifi Amanatullah Khan a ƙauyen Agwanpur, gundumar Meerut ga Waliullah Khan. Ya halarci Jamia Millia Islamia amma bai kammala digirinsa ba. Ya yi karatu har zuwa aji na goma sha biyu, wanda ya wuce a shekarar alif ta 1992–93. Ya auri Shafia Khan kuma yana da ɗa da ƴa.

Aikin siyasa
Amanatullah Khan memba ne na Jam'iyyar Aam Aadmi.Wa'adinsa a matsayin MLA a Majalisar Dokoki ta bakwai na Delhi shine wa'adinsa na biyu. Ya doke Braham Singh na BJP da tazarar kuri'u guda 71,664 a zaɓen majalisar dokokin Delhi na  shekara ta 2020. Khan ya kuma yi takara don zaben Majalisar Dokoki ta shida ta Delhi kuma ya yi nasara. Khan ya fara takara a zaben Majalisar Dokokin Delhi na shekara ta 2013 a matsayin ɗan takarar Jam'iyyar Lok Jan Shakti amma ya sha kaye a zaɓen inda ya samu Kuri'u guda 3600 kacal.

Controv== Rigima 
A ranar 20 ga watan Yulin shekara ta 2016, wata mata ta shigar da kara a kan Khan bisa zargin yi mata barazana da mummunan sakamako. An yi rajistar karar Khan a karkashin sashi na 506 na IPC a ofishin 'yan sanda na Jamia Nagar a Kudancin Delhi. Ƴan sandan Delhi a ranar 24 ga watan Yuli shekara ta  2016 sun kama Khan. A ranar 28 ga watan Yulin shekara ta 2016 Khan ya samu beli, kotu ta nemi Khan da ya bayar da belin mutum na Rupees dubu 50 na Indiya da kuma lamuni mai yawa. 

A ranar 18 ga wtan  Afrilu shekara ta  2017, Khan ya yi zargin cewa magoya bayan Majalisar Wakilan Indiya suna harbin sa lokacin da INC da AAP suka yi arangama da juna a yankin Jamia Nagar gabanin zaben kananan hukumomi. 

A ranar 3 ga watan  Mayu shekara ta 2017, an dakatar da Khan saboda kai wa Kumar Vishwas hari bayan da aka tilasta wa Khan yin murabus daga kwamitin harkokin siyasa na AAP don samun gurbin Vishwas. 

A ranar 28 ga watan Janairun shekara ta 2018, an shigar da karar FIR akan Khan bisa zargin sa da laifin dukan ma'aikacin jin dadin jama'a Syed Faizan Sarkar, wanda ke da alaƙa da Majalisar Ƙasar Indiya . 

A ranar 20 ga watan  Fabrairu shekara ta 2018, an shigar da kara a kan Khan da abokin aikin sa Prakash Jarwal saboda cin zarafin Babban Sakataren Delhi Anshu Prakash . 

A ranar 3 ga watan Afrilu shekara ta 2021, Khan ya kai karar 'yan sanda kan Yati Narsinghan da Saraswati, babban firist Dasna Devi Temple saboda kalaman batanci ga annabin Musulunci Muhammad.  Amanatullah khan ya kuma yi wa firist na haikalin Dasna barazana na fille kansa. Wani mutum da ke rike da mukamin kundin tsarin mulki yana barazanar fille kan firist din dasna ya kai ga counter FIR

An gudanar da rubuce -rubuce

Duba kuma

Manazarta 

Rayayyun Mutane
Haifaffun 1974